Boere moet in SA geleenthede soek, sê VL Jongboer-wenner - ProAgri
by Specialist Writer 18th April 2019, 9:28 am 188 Views Comments Off on Boere moet in SA geleenthede soek, sê VL Jongboer-wenner
Herman Janse van Rensburg is op 17 April 2019 as Vrystaat Landbou se 24 ste Jongboer van die Jaar aangewys. Hier is hy saam met die ander finaliste. Van links is Ludwig Becker, Henk Harmse, Janse van Rensburg en Milne Bredenkamp. Foto: 3’kie’s Fotografie
Die raakvatter van Arlington glo daarin om positief te wees en meen boere moet plaaslik geleenthede soek. Janse van Rensburg is op 17 April 2019 in Bloemfontein as VL se 24ste Jongboer-wenner aangewys en sal die Vrystaat by die Toyota Agri SA Nasionale Jongboer van die Jaar kompetisie verteenwoordig.
Janse van Rensburg (39) se boodskap aan jongboere is: “Dink positief en hê hoop. Hoop is baie belangrik, want as jy nie hoop het nie, is daar nie lewe nie.”
Mielies en sonneblomme maak die grootste deel van Janse van Rensburg, wat ook met vee boer, se boerdery uit. Hy bedryf ook ’n besigheid, Arlington Staalwerke, waar hy werktuie bou.
Herman Janse van Rensburg is op 17 April 2019 as Vrystaat Landbou se 24 ste Jongboer van die Jaar aangewys. Hier is hy en sy vrou Huibrè. Foto: 3’kie’s Fotografie
Afdelings waarop die finaliste beoordeel is, het onder meer hulle toekomsbeeld, begroting en finansies, produksie, bemarking, instandhouding, personeelbestuur en gemeenskapsbetrokkendheid ingesluit.
“Daar is ’n groot toekoms vir elke boer in Suid-Afrika,” sê hy. “Die groot ding gaan daaroor om positief te wees.”
FSAVL Jongboer wenner
Next article Bokhaarmark veilingsverslag